Hulk (ταινία, 2003)

Το Hulk είναι αμερικανική περιπέτεια παραγωγής 2003, βασισμένη στον ομώνυμο ήρωα των κόμικς της Marvel. Τη σκηνοθεσία ανέλαβε ο Ανγκ Λι και πρωταγωνιστεί ο Έρικ Μπάνα στο ρόλο του Δρ. Μπρους Μπάνερ/Απίθανου Χαλκ. Είναι η πρώτη κινηματογραφική ταινία με πρωταγωνιστή τον Μπρους Μπάνερ. Η ταινία αυτή εστιάζει στην προέλευση του Μπρους Μπάνερ, ο οποίος μετά από ένα ατύχημα στο εργαστήριο  μεταμορφώνεται σε ένα τέρας ονόματι Χάλκ και ο στρατός των ΗΠΑ τον καταδιώκει.

Η ανάπτυξη της ταινίας ξεκίνησε το 1990. Αρχικά η ταινία ήταν να σκηνοθετηθεί από τον Τζο Τζόνστον και τότε πολλά άτομα πέρασαν από το πόστο του σεναριογράφου, ώσπου στο τέλος επιλέχθηκαν οι Τζέιμς Σκάμους, Μάικλ Φρανς και Τζον Τούρμαν. Η ταινία γυρίστηκε στην Καλιφόρνια και συγκεκριμένα στο Σαν Φρανσίσκο.

Η ταινία ήταν μια εισπρακτική επιτυχία και έλαβε γενικά μικτά σχόλια. Πολλοί επαίνεσαν το σενάριο, τις ερμηνείες των ηθοποιών ωστόσο δεν ήταν λίγοι αυτοί που κριτίκαραν την ταινία για τις διαφορές τις από τα κόμικ στα οποία βασίζεται, το υπερβολικό CGI και τα σκοτεινά στοιχεία που είχε η ιστορία. Μια επανεκκίνηση της ταινίας, ονόματι Ο Απίθανος Hulk κυκλοφόρησε το 2008.

Πλοκή
Ο Μπρους Μπάνερ είναι ένας επιστήμονας με τραγικό παρελθόν. Έχασε σε πολύ μικρή ηλικία την μητέρα του και ο πατέρας του συνελήφθη επειδή έκανε παράνομα πειράματα στον εαυτό του. Όταν μια ημέρα κατά λάθος εκτεθεί σε ακτίνες γάμμα θα ανακαλύψει πόσο θυμό και οργή έχει μέσα του για αυτά τα γεγονότα τα οποία αν και τα είδε, δεν τα θυμάται. Παράλληλα όμως, με την έκθεση αυτή σε ακτίνες γάμμα κάθε φορά που θυμώνει πάρα πολύ μεταμορφώνεται σε ένα μεγάλο πράσινο πλάσμα με υπεράνθρωπες δυνάμεις.

Ηθοποιοί και Χαρακτήρες
 Έρικ Μπάνα στο ρόλο του Δρ. Μπρους Μπάνερ/Χαλκ
 Τζένιφερ Κόνελι στο ρόλο της Μπέτι Ρος
 Νικ Νόλτε στο ρόλο του Ντέιβιντ Μπάνερ
 Σαμ Έλιοτ στο ρόλο του Στρατηγού Θαδαίου "Θάντερμπολτ" Ρος
 Τζος Λούκας στο ρόλο του Γκλεν Τάλμποτ
 Κάρα Μπουόνο στο ρόλο της Ίντιθ Μπάνερ

Παραγωγή
Τα γυρίσματα ξεκίνησαν στις 18 Μαρτίου 2002 στην Αριζόνα και μετακινήθηκαν στις 19 Απριλίου στο Σαν Φρανσίσκο. Τα γυρίσματα ολοκληρώθηκαν την πρώτη εβδομάδα του Αυγούστου στο Σαν Φρανσίσκο.

Box οffice
Με προϋπολογισμό 150.000.000 δολάρια, η ταινία έκανε άνοιγμα τριημέρου στην 1η θέση με 62,1 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 177,234,000 δολάρια και τα 113,183,246 στον υπόλοιπο κόσμο. Παγκοσμίως απέφερε 245 εκατομμύρια δολάρια

 Παραπομπές 

 Εξωτερικοί σύνδεσμοι 

 Ο Hulk στο IMDb

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2003
Κατηγορία:Ταινίες παραγωγής Universal Pictures
Κατηγορία:Ταινίες βασισμένες σε κόμικς της Marvel
Κατηγορία:Hulk (ταινίες)
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες γυρισμένες στην Κίνα
Κατηγορία:Ταινίες γυρισμένες στην Αριζόνα
Κατηγορία:Ταινίες γυρισμένες στη Χαβάη
Κατηγορία:Ταινίες με μουσική σύνθεση Ντάνι Έλφμαν
Κατηγορία:Ταινίες γυρισμένες στη Γιούτα
Κατηγορία:Ταινίες γυρισμένες στην Καλιφόρνια
Κατηγορία:Αμερικανικές ταινίες με υπερήρωες
Κατηγορία:Ταινίες σε παραγωγή Άβι Άραντ
Κατηγορία:Δραματικές ταινίες με υπερήρωες